Diari Oficial de la Generalitat Valenciana


Sumari del DOGV 3677, del 31-01-2000 (2000/652)

Convocatòria per a l’alçament d’actes de pagament i d’ocupació de les finques incloses en la relació de propietaris i titulars de drets afectats pel projecte d’expropiació dels terrenys per a la nova factoria de Danone, SA.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3677

Data del DOGV
:   31-01-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/652


Organisme emissor
:   Ajuntament d'Aldaia

Tipus de document
:   Convocatòria

Convocatòria per a l'alçament d'actes de pagament i d'ocupació de les finques incloses en la relació de propietaris i titulars de drets afectats pel projecte d'expropiació dels terrenys per a la nova factoria de Danone, SA. [2000/F652]
  
Per la Resolució del director general d'Urbanisme i Ordenació Territorial de 22 de desembre de 1999, per la qual es considera acomplit l'acord de la Comissió Territorial d'Urbanisme de València de 29 d'octubre de 1999, s'ha aprovat el projecte d'expropiació dels terrenys, mitjançant el procediment de taxació conjunta, per a la nova factoria de Danone, SA, i considerant el que estableix l'article 203 del Reglament de Gestió Urbanística, el pagament o depòsit de l'import de la valoració establida per la comissió territorial esmentada produeix els efectes establits en l'article 52 de la Llei d'Expropiació Forçosa, sense perjudici que puguen seguir tramitant-se els recursos procedents respecte a la fixació del preu just.
  
Per tant, es convoca les persones interessades, per mitjà d'edictes i notificació individualitzada, perquè el dia 6 de març compareguen a la sala de plens de l'ajuntament a l'hora que a continuació s'indica per a procedir a l'alçament de les actes de pagament i les actes d'ocupació de les finques incloses en la relació de propietaris i titulars de drets afectats pel projecte d'expropiació esmentat, que són els següents:
  
Els propietaris afectats queden advertits que si no compareixen sense que hi haja causa justificada s'entendrà que no accepten el pagament, cosa per la qual es procedirà a la consignació d'aquest en la caixa general de depòsits.
  
El propietari o titular afectat haurà d'assistir personalment o per mitjà de persona degudament autoritzada per poder validat atorgat davant de notari per a actuar en nom seu, i aportar els documents públics o privats acreditatius de la seua titularitat i l'últim rebut de la contribució. Podran fer-se acompanyar, a càrrec seu, d'un perit i un notari.
  
Havent-se intentat notificar aquest acord a les persones que a continuació s'assenyalen sense haver-ho pogut fer, de acord amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública aquesta relació a l'efecte que puguen comparéixer en el lloc, dia i hora indicats, a fi de poder donar compliment a aquest edicte.
  
- Martina Gil Martín o els qui puguen resultar hereus d'aquesta.
  
Gran Via del Marqués de Sotelo, 9-2a. 46478 València.
  
- Enrique Planells Vivó.
  
Camí del Canal, 68. 46938 València.
  
- Juan Ramón, M.ª Vicenta i Rafael Planells Ramos.
  
c/ Dr. Gómez Ferrer, 3-1r. 46862 València.